Document ID: 31996L0083

Direktiva 96/83/ES Evropskega parlamenta in Sveta
z dne 19. decembra 1996
o spremembi Direktive 94/35/ES o sladilih za uporabo v živilih
EVROPSKI PARLAMENT IN SVET EVROPSKE UNIJE STA -
ob upoštevanju Pogodbe o ustanovitvi Evropske skupnosti in zlasti člena 100a Pogodbe,
ob upoštevanju Direktive Sveta 89/107/EGS z dne 21. decembra 1988 o približevanju zakonodaje držav članic o aditivih za živila, ki se smejo uporabljati v živilih, namenjenih za prehrano ljudi [1], in zlasti člena 3(2) Direktive,
ob upoštevanju predloga Komisije,
ob upoštevanju mnenja Ekonomsko-socialnega odbora [2],
v skladu s postopkom, določenim v členu 189b Pogodbe [3],
ker je od sprejetja Direktive 94/35/ES [4] na področju sladil prišlo do številnih tehničnih izboljšav;
ker je treba to direktivo ustrezno prilagoditi, da bi te izboljšave upoštevali;
ker je bilo pred sprejetjem določb, ki lahko vplivajo na javno zdravstvo, opravljeno posvetovanje z Znanstvenim odborom za prehrano, vzpostavljenim s Sklepom Komisije 95/273/ES [5] -
SPREJELA NASLEDNJO DIREKTIVO:
Člen 1
Direktiva 94/35/ES se s tem spremeni kakor sledi:
1. Členu 1 se doda naslednji odstavek:
"5. Ta direktiva velja tudi za ustrezna živila za posebne prehranske namene v smislu Direktive 89/398/EGS.";
2. Člen 2 se spremeni:
(a) odstavek 3 se nadomesti z:
"3. Sladila se ne smejo uporabljati v hrani za dojenčke in majhne otroke v smislu Direktive 89/398/EGS, vključno s hrano za dojenčke in majhne otroke, ki niso dobrega zdravja, razen če posebne določbe določajo drugače.";
(b) doda se naslednji odstavek:
"5. V Prilogi "neomejena količina"; pomeni, da mejna vrednost ni določena. Vendar se sladila uporabljajo v skladu z dobro proizvodno prakso v količini, ki ni večja od potrebne za dosego predvidenega namena in pod pogojem, da se ne zavaja potrošnika.";
3. Doda se naslednji člen:
"Člen 2a
Brez poseganja v druge določbe Skupnosti je prisotnost sladila v živilu dovoljena:
- v sestavljenih živilih brez dodanega sladkorja ali v živilih z znižano energijsko vrednostjo v sestavljenih živilih za uporabo v energijsko omejenih dietah za znižanje telesne teže, in v sestavljenih živilih z dolgim rokom uporabnosti, razen živil, navedenih v členu 2(3), kadar je sladilo dovoljeno v eni od sestavin sestavljenega živila, ali
- če je živilo namenjeno izključno pripravi sestavljenega živila, ki je skladno s to direktivo.";
4. Kategorija "Vitamini in prehranska dopolnila" v Prilogi se preimenujejo v "Vitaminsko mineralna prehranska dopolnila v trdni obliki za žvečenje ali v tekoči obliki/v obliki sirupov";
5. Preglednica v Prilogi se dopolni s preglednico v Prilogi k tej direktivi.
Člen 2
Države članice po potrebi spremenijo svoje zakone in druge predpise tako, da:
- najpozneje od 19. decembra 1997 dovolijo promet z izdelki, ki so skladni s to direktivo;
- najpozneje od 19. junija 1998 prepovejo promet z izdelki, ki niso skladni s to direktivo. Vendar so lahko izdelki, ki so dani v promet ali označeni pred tem datumom in niso skladni s to direktivo, v prometu do porabe zalog.
O tem morajo takoj obvestiti Komisijo.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Načine sklicevanja določijo države članice.
Člen 3
Ta direktiva začne veljati sedmi dan po objavi v Uradnem listu Evropskih skupnosti.
Člen 4
Ta direktiva je naslovljena na države članice.
V Bruslju, 19. decembra 1996

Labels: 0
3
17